als_Latn dik_Latn sag_Latn
Si t’i bëj gjithë këto detyra?
Ja ç’mund të bësh
Gjej një vend për të studiuar. Gjej një vend ku nuk ka gjëra që të shpërqendrojnë. Nëse është e mundur, përdor një tavolinë. Mos e mbaj ndezur televizorin.
Vendos çfarë është më e rëndësishme. Meqë shkolla është e rëndësishme për ty, vendos që së pari të bësh detyrat e shtëpisë.
Mos i zvarrit gjërat. Bëj një program të qartë për detyrat e shtëpisë dhe përmbaju.
Bëj një plan. Vendos cilën lëndë do të mësosh të parën, të dytën, e kështu me radhë. Shkruaji në letër sipas radhës dhe cakto sa kohë do t’i kushtosh secilës. Vëru një shenjë atyre që mbaron.
Pusho herë pas here. Kur e sheh se mezi përqendrohesh, bëj një pushim të shkurtër. Më pas, ktheju mësimeve sa më shpejt.
Ki besim te vetja. Mos harro se një nxënës i mirë nga një nxënës i keq dallohet më shumë nga vullneti, sesa nga zgjuarsia. (Proverbat 10:4) Mund të kesh rezultate të mira në shkollë. Përpiqu, dhe mundi yt do të shpërblehet.
als_Latn als_Latn als_Latn als_Latn als_Latn als_Latn als_Latn als_Latn